Forordning Anlangende Hvorleedis Lovens 5te Bogs 9 Cap. 3 Art. Om Dannefæe Skal forstaaes.
Vi Christian den Siette, af Guds Naade, Konge til Danmark og Norge, de Venders og Gothers, Hertug udi Slesvig, Holsteen, Stormarn og Dytmersken, Greve udi Oldenborg og Delmenhorst; Giøre alle vitterligt, at eftersom det Os allerunderdanigst er bleven forebragt, hvorleedes een og anden saavel Dommere som Øvrighed, ey udi sin rette Meening skal forstaae Vores Danske Lovs Bydende i dens 5te Bogs 9 Cap. 3 Art. om Dannefæe; Saa have Vi til Efterfølge for den tilkommende Tiid Allernaadigst fundet for got fornevnte Lovens Articul saaledes ydermeere at forklare, at Guld, Sølv, Metal og ald anden Skat, som findes enten nedgravet eller forborget i Jord, Skov, Mark, Huus eller andensteds, og ingen kiender sig ved, det kaldes Dannefæe og hør Kongen alleene til, og ingen anden; med mindre nogen dermed ved særdeelis Kongelig Benaading Allernaadigst maatte være forleenet; Hvorefter alle Vedkommende sig allerunderdanigst haver at rette. Thi byde Vi hermed og befale Vores Grever, Stiftbefalingsmænd, Friherrer, Amtmænd, Landsdommere, Præsidenter, Borgemestere og Raad, Fogder og alle andre, som denne Vores Forordning, under Vort Cancellie-Segl tilskikket vorder, at de den paa behørige Steder til alles Efterretning strax lader læse og forkynde. Givet paa Vort Slot Friderichsberg den 22 Martii Anno 1737.

Under Vor Kongelig Haand og Signet
Christian R.

1737
Lovtekst